ઓસ્ટ્રેલિયાના માત્ર બે બેટ્‌સમેન જ બે આંકડામાં પોતાનો સ્કોર પહોંચી શક્યા હતા. જેમાં જો બન્સે ૪૨ અને પીટર હૈંડ્‌સકોમ્બે ૨૪ રન બનાવ્યા હતા. ઓસ્ટ્રેલિયાએ અંતિમ દિવસે ૮૮ રન પર ૩ વિકેટના નુકસાન પર મેચની શરૂઆત કરી હતી અને અંતિમ દિવસે ૧૬.૪ ઓવરમાં જ ઓલ આઉટ થઈ ગઈ હતી.ફિલેન્ડર ઉપરાંત મોર્ને મોર્કેલ બે વિકેટ લીધી હતી. કેશવ મહારાજને પણ એક સફળતા મળી. આફ્રિકાએ પહેલી ઈનિંગમાં ૪૮૮ રન બનાવ્યા હતા ત્યારે ઓસ્ટ્રેલિયાએ પોતાની પહેલી ઈનિંગમાં ૨૨૧ રન બનાવ્યા હતા અને બીજી ઈનિંગમાં આફ્રિકાએ ૬ વિકેટ પર ૩૪૪ રન બનાવ્યા હતા. જેની સામે ઓસ્ટ્રેલિયાને ૬૧૨ રનનો લક્ષ મળ્યો હતો. મોર્કલની આ અંતિમ ટેસ્ટ મેચ હતી. તેને સીરીઝ શરૂ થવા પહેલા જ પોતાના સન્યાસ અંગે જાહેરાત કરી હતી.દક્ષિણ આફ્રિકાની આ જીત ટેસ્ટ ક્રિકેટના ઈતિહાસમાં પણ ચોથી સૌથી મોટી જીત છે. રનોના હિસાબે સૌથી મોટી જીતનો રેકોર્ડ ઓસ્ટ્રેલિયાના નામ પર છે. તેને ૧૯૨૮માં બ્રિસ્બેનમાં ૬૭૫ રનની વિશાળ જીત મેળવી હતી. આ ટેસ્ટ બ્રેડમેનની ડેબ્યૂ ટેસ્ટ મેચ હતી.